《金缕曲 题宛兰簪花小影，兼赠小兰》
清代·戴延介

水面惊鸿态。记匆匆、鹍弦声里，早输情债。弹到定风波一曲，便有五湖舟载。

幸留得、脸痕眉彩。占尽杜家仙侣福，署灵坤、小牒乌丝界。

萝屋补、络珠卖。

红楼如梦东风外。算番番、生香不断，洞迷房改。莫笑司勋迟问讯，艳说韦郎缘在。

又窥镜、遥山横黛。眷翠怜红心婉娩，袖罗边、一握春葱赛。

周昉笔，画图再。

作者简介：戴延介字受滋，号竹友，安徽休宁籍， 寄居吴门（今江苏苏州）。官卮部郎中。写兰竹，神韵超逸，书学黄坚，以意趣胜。著《银藤花馆词》。